Public procurement notice: Contract Notice
Published: 2022-01-14
Buyer: DATRAK Digitális Adattranzakciós Központ Korlátolt Felelősségű Társaság
Country: HU
Contract type: Supplies
Procedure: Open procedure
CPV classification: 30210000 | 35120000: Surveillance and security systems | 35125110: Biometric sensors | 72000000 | 72261000: Software support services
Submission deadline: 2022-01-26
Award criteria: Lowest price

Technical requirements: Jelen közbeszerzés tárgyát képezi az ÜVEGKAPU bemutató rendszer fejlesztése, szállítása és támogatási feladatainak ellátása a közbeszerzési dokumentumokban részletezettek szerint.
A fővárosi és megyei kormányhivatalok elektronikus ügyintézésével, valamint a kormányhivatali adatszolgáltatással összefüggő egyes törvények módosításáról szóló 2021. évi LXIII. törvény 2022. január 1. napján hatályba lépő 2. §-a, valamint a Nemzeti Építőipari Felügyeleti és Adatszolgáltató Rendszerbe tartozó tevékenységekről, valamint az Építőipari Monitoring- és Adatszolgáltató Rendszerről szóló 707/2021. (XII.15.) Korm. rendelet Építőipari Monitoring- és Adatszolgáltató Rendszer (továbbiakban: Üvegkapu) megnevezéssel az építési beruházással összefüggő építési kivitelezési tevékenységek átláthatóbbá tételét célozza meg. Az Üvegkapu létrehozásával az elsődleges cél az építőipari ágazat működésének javítása, az átláthatóság növelése, a jogkövetés ösztönzése és az ágazatban a hatósági ellenőrzések támogatása. Első ütemben az építőipari ágazat foglalkoztatottságának „fehérítése”, az ágazatban dolgozó jogi és magánszemélyek jogkövetésre való ösztönzése valósul meg. Az Üvegkapu rendszer célja az építőiparban legálisan foglalkoztatottak számának növelése a valós munkaidő bejelentése mellett. További cél az ágazatban a teljes alvállalkozói lánc átláthatóságának növelése. Az adóhatóság az Üvegkapu adatait összeveti az egyéb adatszolgáltatásokból rendelkezésre álló információkkal. Az így keletkező adatok legfontosabb eredménye, hogy megvalósul a keresztellenőrzés az építőiparban. Ezáltal az Üvegkapu eredményeként valós idejű információk állnak rendelkezésre arról, hogy egy adott építési területen éppen hányan és kik dolgoznak, milyen adó- és járulékfizetéssel párosulva. Az Üvegkapu számos rendszer, és alrendszer fejlesztéséből, valamint hatósági adatkapcsolatok integrálásából áll.
A jelen eljárás keretében beszerzendő bemutató rendszer célja, hogy az Üvegkapu adatgyűjtésére vonatkozó elektronikus beléptető rendszer tesztelhető, bemutatható formában létrejöjjön. Továbbá az integrációs feladatok tisztázására valós környezet mintájára jöjjenek létre a szakmailag alátámasztott válaszok.
A jelen közbeszerzési eljárás tárgyát képező bemutató rendszer alapvető célja, hogy a beépített eszközök mindegyike azt a minőségi követelményt nyújtsa, amely valós ipari, építési környezetben képes működni. Hangsúlyozottan nem irodai környezetben működő eszközök bemutatása a cél, hanem azon eszközök bemutatása - amennyiben nem zárt helyen kerülnek elhelyezésre - amelyek az időjárás viszontagságai között is stabil működést biztosítanak. Továbbá a rendszernek integrálisan együtt kell működnie az Üvegkapu rendszerrel és a demonstráción túl előminősítési (HFE (helyszíni felügyeleti egység) - beléptető rendszer együttműködés) és próba feladatokat kell ellátnia. Jelen eljárás tárgya az adatgyűjtést megvalósító elektronikus beléptetés teszt és bemutató rendszerének megvalósítása.
I. Beléptető eszközök (6 db Integrált Beléptető Terminál 3D arcfelismeréssel, 3 db digitális testhőmérséklet mérő modul, 3 db digitális alkoholszonda, 3 db beléptető kapu, 6 db NFC és QR kód olvasó, 3 db kapuvezérlő) szállítása és beüzemelése;
II. Beléptető eszközök kommunikációs hálózatának kiépítése a beléptető eszközök számára (végpontok kiépítése, 1 db 24 portos PoE+ switch, 1db Wifi access point);
III. Beléptetéshez szükséges informatikai eszközök (1 db számítógépes munkaállomás adminisztrációs feladatok ellátásához, 1 db központi beléptető vezérlőszámítógép, 1 db Hálózati Adattároló - NAS, 1 db WAN router tűzfalfunkcióval, 1 db Beléptető rendszerszoftver) szállítása;
Szakmai támogatás követelményei: Nyertes ajánlattevőnek, mérnöki szolgáltatásként szakmai támogatást kell biztosítania az alábbi feladatokhoz:
- A rendszer kiépítése folyamán nyújtott műszaki támogatás integrációs feladatok ellátásához. Interfészek, és működési forgatókönyvek egyeztetése az Üvegkapu projekt megvalósításához kapcsolódó partnerekkel, szakemberekkel.
- A kiépített bemutató rendszerhez a kiírásban meghatározott időtartamra nyújtott szakmai támogatás Ajánlatkérő részére (élesüzemre átvételtől számított 6 hónapban). Biztosítani kell digitális videóanalízisen alapuló rendszer beüzemelése során szerzett szakmai tapasztalattal rendelkező szakembert.
- A támogatási időszakban biztosítandó hibaelhárítás és üzemeltetés ellátása a megvalósulási helyszínen (élesüzemre átvételtől számított 6 hónapban).
Oktatás: A nyertes ajánlattevő részéről szükséges 5 fő fejlesztői és üzemeltetői oktatása. Az oktatás helyszínét a Ajánlatkérő biztosítja a székhelyén. Az oktatás időtartama legalább 2x8 óra.
Ajánlattevő köteles csatolni nyilatkozatát a megajánlott eszközöknek a műszaki leírásban rögzített követelményeknek való megfeleléséről.
Ajánlattevőnek szükséges a megajánlott termékekről gyártói termékprospektust, vagy termékleírást is benyújtania a megajánlott eszközök, termékek tekintetében. Gyártói műszaki leírásként, termékleírásként, prospektusként a gyártó honlapján, vagy hivatalos katalógusában nyilvánosan elérhető dokumentumot érti Ajánlatkérő, az Ajánlattevő által összeállított termékadatlap önmagában nem elegendő. Amennyiben ilyen gyártói termékleírás nem érhető el, vagy valamilyen, a műszaki leírásban meghatározott paraméter, méret, tulajdonság a termékleírásban, gyártói prospektusban nem található meg, úgy Ajánlattevőnek a gyártótól vagy annak magyarországi képviseletétől származó nyilatkozattal szükséges alátámasztania, hogy mindenben megfelel a műszaki leírásban meghatározottaknak.
Ajánlatkérő felhívja a figyelmet, hogy SZAKMAI AJÁNLATNAK MINŐSÜL A MEGAJÁNLOTT BELÉPTETŐ RENDSZER MEGNEVEZÉSE (PONTOS TÍPUS, GYÁRTMÁNY MEGADÁSA), ÍGY EZEN ADATOK HIÁNYA NEM HIÁNYPÓTOLHATÓ, azaz amennyiben az ajánlattevő az ajánlata részeként nem nyújt be műszaki-szakmai ajánlatot, az az ajánlat érvénytelenségét vonja maga után.

Eligibility requirements: Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1) - (2) bekezdéseiben meghatározott kizáró okok valamelyike fenn áll. Ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki részéről a kizáró ok az eljárás során következett be (Kbt. 74. § (1) bekezdés b) pont). Az ajánlattevőnek a Kbt. 67. § (1) bekezdése és a 321/2015. (X. 30.) Korm. r. 1. § (1) bekezdése alapján az egységes európai közbeszerzési dokumentum (ESPD/EEKD) benyújtásával kell előzetesen igazolnia, hogy nem tartozik a felhívásban előírt kizáró okok hatálya alá. Közös ajánlattétel esetén az ajánlattevők képviseletében a nyilatkozatot az ajánlatot benyújtó gazdasági szereplő teszi meg. Az ESPD-t az Elektronikus Közbeszerzési Rendszerben (EKR) elérhető elektronikus űrlapon kell kitölteni. Az EKR-ben elektronikus űrlap benyújtásával teendő nyilatkozatot a közös ajánlattevők képviseletében az ajánlatot benyújtó gazdasági szereplő teszi meg. Ha ajánlattevő az előírt alkalmassági követelményeknek más szervezet vagy személy kapacitásaira támaszkodva kíván megfelelni, a Kbt. 67. § (3) bekezdése és a 321/2015. (X. 30.) Korm. r. 15. § (1) bekezdése alapján az ajánlatban ESPD-t a kapacitást rendelkezésre bocsátó szervezet részéről is be kell nyújtani a 321/2015. (X. 30.) Korm. r. 3. § (3) bekezdésében foglaltaknak megfelelő módon. Azon alvállalkozók tekintetében, amelyek nem vesznek részt alkalmasság igazolásában, az ajánlattevő csak a Kbt. 67. § (4) bekezdése szerinti nyilatkozat benyújtására köteles, így az ajánlatban be kell nyújtani az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a felhívásban előírt kizáró okok hatálya alá eső alvállalkozót (EKR űrlap). Ajánlattevő, illetve az alkalmasság igazolásában részt vevő gazdasági szereplő ESPD-t a 321/2015. (X. 30.) Korm. r. 4-7. §-aiban foglaltaknak megfelelően kitöltve köteles benyújtani. Ajánlattevő a felhívásban előírt kizáró okok fenn nem állását az ajánlatkérő Kbt. 69. § (4)-(7) bekezdése szerinti felhívására köteles igazolni a 321/2015. (X. 30.) Korm. r. 8. §, 10. § és 12-16. §-aiban foglaltaknak megfelelően. Ajánlattevő az ajánlatában köteles nyilatkozni arról, hogy vonatkozásában van-e folyamatban változásbejegyzési eljárás (nemleges nyilatkozat benyújtása is szükséges; EKR űrlap). A 321/2015. (X. 30.) Korm. r. 13. §-a alapján a folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. Ajánlatkérő felhívja a figyelmet a Kbt. 69. § (11a) bekezdésére. Ajánlatkérő az öntisztázást a Kbt. 64. §-a szerint biztosítja. A 321/2015. (X. 30.) Korm. r. 1. § (7) bekezdése alapján a kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az Ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. AK a részvételi feltételeket és az alkalmassági előírásokat a minősített ajánlattevőkre vonatkozó követelményeknél szigorúbban határozta meg, azonban a 321/2015. (X. 30.) Korm.r. 12. § alkalmazása alapján minden olyan kizáró ok vonatkozásában, amelyet a minősített ajánlattevők hivatalos jegyzékében való szereplés tényével ajánlattevő igazol, azon kizáró okokat ajánlatkérő igazoltnak fogad el.